JERUUSALEMMA UUDISED
Tere kena laupäeva õhtut! Eetris on "Jeruusalemma uudised".
Tänased teemad:
Gaza sündmused kui selle uudistesaate põhiteema.
Osa Manasse hõimust pöördus tagasi oma isade maale.
Iisraeli õhujõudude lennukid käisid salaja Iraanis.
Ülestõusmispühade ajal avalikuks saanud sündmused
Iisraeli rahva vastu Gaza piirialadel
ei olnud mitte kohalike spontaanne meeleavaldus,
vaid Hamasi poolt teadlikult korraldatud ettevõtmine.
Nad nimetasid seda "Miljonite tagasipöördumise marsiks".
Õhus on palju küsimusi kõige selle tagajärgede kohta
ja ka USA presidendi Trumpi seisukohtade kohta,
mida ta on väljendanud Jeruusalemma ja suursaatkonna osas
ning otsuste osas, mis kõige sellega seotud.
Gazat valitsev Hamas oli seda üritust juba kaua aega planeerinud,
ajastades selle täpselt Ülestõusmispühade ajale,
mida moslemid taolise pühana ei hinda,
kuid mille osas nad teavad,
et pälvivad sellega hulgaliselt meedia tähelepanu
Läänemaailma poolt.
Alates Suurest Reedest, 30. märtsist,
oli Palestiina omavalitsus eesotsas Mahmoud Abbas'iga
vägagi valmis esitama süüdistusi Iisraeli vastu.
Nii polnud provokatsiooni eesmärk niivõrd lootus, et pääsetakse Iisraeli
ja sealt edasi Jeruusalemma,
kuivõrd õhutada veelgi üles rahvusvahelist survet Iisraeli vastu.
Nii saatiski Hamas väikese 7-aastase tüdruku
lõhkuma Iisraeli-Gaza vahelist tara.
Taoline Hamasile omane taktika ei toonud kaasa muud
kui vaid hulgaliselt negatiivset, samas alusetut meedia kriitikat
Iisraeli armee vastu.
Iisrael oli loonud piiritara lähedale 300-meetri laiuse turvatsooni,
kuid moslemitest rahvahulk ründas siiski kogu turvatara
ja Iisraeli sõdureid.
Naiste ja laste järel tulid Hamasi militandid,
nii nagu nende taktika on alati olnudki.
Kõigi nende sündmuste käigus on hukkunud u 20 palestiinlast,
kellest vähemalt 7 on tunnistatud Hamasi militantideks,
kellest enamus neist olid varustatud tulirelvadega.
Iisrael peab Hamasi ainuvastutajaks tekkinud olukorra eest
ega ole ka seetõttu nõustunud ÜRO palvega
erapooletu uurimise läbiviimiseks tekkinud olukorra suhtes.
Samas väitis Hamas,
et kõik nende meeleavaldajad olid vägagi rahumeelsed,
isegi, et neil olid relvad.
Möödunud teisipäeva seisuga oli haavatuid ja vigasaanuid u 1400.
Hamas nimetab neid meeleavaldusi "Miljonite marsiks"
ja nendega on plaan jätkata kuni 15. maini.
Neid korraldatakse viies erikohas
Iisraeli ja Gaza vahelise turvatara juures.
Palestiinlaste poolt ülalpeetava Palestiina Statistika Keskuse kohaselt
elab Iisraelis, selle läänerannikul ja Gazas kokku
pea 4,8 miljonit palestiinlast.
Läänerannikul ja Ida-Jeruusalemmas
elab pisut vähem kui 2,9 milj. palestiinlast
ja Gaza rahvaarv on u 1,9 milj. inimest.
Sinna sisse pole arvatud Iisraeli araablasi,
kes on selle maa kodanikud.
Statistika Keskuse andmete kohaselt
on laste sündivus olnud oluliselt madalam
kui varasematel aastatel.
Töötus on palestiinlaste seas endiselt väga kõrge.
Läänerannikul ja Ida-Jeruusalemma aladel u 27%
ja Gazas pisut alla 50%.
Nüüd aga teiste teemade juurde.
Ülestõusmispühade nädalal ja mõned nädalad ka enne seda
nähti Iisraelis taas üht väikest sisserännet,
kui 200 Indias aastatuhandeid olnud Elibnei Manasse hõimu liiget
tagasi oma esiisade maale naases.
Manasse oli Joosepi vanem poeg,
kelle Joosep oli saanud preestri Pooti-Fera tütrega.
Joosepi noorem poeg oli Efraim.
Indias elab veel tänapäevalgi u 7000-liikmeline rahvahulk,
kes kuulub sellesse samasse Manasse hõimu.
Türgi pealinnas Ankaras
korraldati 4. aprillil kolme suurriigi suurkohtumine.
Selle eesmärgiks oli käsitleda Süüria olukorda ja turvalisust.
Seda nüüd, kui Süüria valitsusjõud
on saavutamas märkimisväärset võitu mässuliste üle.
Kokkusaamisel osalesid Venemaa, Türgi ja Iraan -
esindatud olid riikide omaenda juhid.
Venemaa president Putin saabus Türki juba päev varem,
osalemaks Türgi esimese tuumajaama ehitustööde käivitamisel.
Venemaa energiaettevõte Rosaton on rahastamas kogu ettevõtmist
ja ehitamas Türgile tuumajaama
Vahemere rannal asuvasse Akkuyu linna.
Samas jääb ettevõtte ise selle väikeaktsionäriks.
Kogu selle kohtumise avalikku pressiteadet
polnud veel selle saate tegemise ajaks esitatud.
Üks Kuveidi meediaüksustest andis teada,
et Iisraeli hävituslennukid on käinud kahel korral Iraanis,
ilma, et Iraani õhukaitse politsei oleks sellele kuidagi reageerinud.
Kuveidi väljaande sõnul oli tegu F35 Adir lennukitega,
mis olid varustatud hävitustehnikaga.
Nad olid lennanud väga kõrgel mitmete üksuste kohal,
sh Shirazis asuva uurimiskeskuse kohal.
Kõik mainitud üksused asuvad Venemaa radarivalve piirkonnas,
mida kaitseb tipptasemel õhutõrje raketisüsteem S-400.
Ometi ei suudetud Iisraeli lennukeid avastada,
mis on suureks mõistatuseks nii Iraanile kui Venemaale.
Teisel Ülestõusmispühal
kogunesid kümned tuhanded juudid võimalikult Nutumüüri lähedale,
et saada osa rabide õnnistusest.
Nende seas oli ka Ameerika suursaadik Iisraelis -
David Friedman.
Tol päeval loetakse õnnistust kahel korral -
ühe korra meestele ja teise korra naistele.
Seda jagavad Leevi suguharusse kuuluvad preestrid,
kes on katnud oma pea ja palge palverätikutega.
Nutumüürile viivad teed olid rahvast tulvil ja osaliselt suletud
ning Nutumüüri ääres valvas kümneid politseinikke
kaitsmaks terroriohu eest.
Iisrael ja EL on jõudnud rahujalale pikalt pingelise küsimuse osas,
mis puudutab sisserändajatega seotud probleemi.
Iisrael on viimaste aastate jooksul suutnud vältida
kümnete tuhandete inimeste sissetungi,
kellest enamus on olnud pärit Aafrikast.
ÜRO Inimõiguste komitee on nõudnud,
et Iisrael annaks neile varju ja alalise elamisloa,
millest Iisrael on järjepidevalt keeldunud.
Nüüd on jõutud teatud kokkuleppeni,
mis puudutab u 30 000 inimest,
kellest alalise elamisloa saab u 18 000 inimest.
6000 inimest aga saadetakse mõnda lääneriiki
ja mitte tagasi Aafrikasse.
Kogu see protsess peab täituma järgneva 5 aasta jooksul
nagu on kirjas Iisraeli peaministri teadaandes.
Enamus varju otsivaid inimesi on pärit islamimaadest,
kus nad on sattunud oma usu tõttu tagakiusu alla.
Need olid siis selle laupäeva "Jeruusalemma uudised".
Saate toimetus palub kõigil,
kes viibivad hetkel laeva Baltic Princess pardal,
paluma rahu Jeruusalemma kruiisi üle.
Olgu teil ütlemata õnnistatud aeg!
Kõigil teistel meil aga
on samuti võimalus paluda rahu ja õnnistust Iisraelile.
Näeme taas nädala pärast siin samal kanalil!
Tõlge: Anne-Ly Raukas
Hea vaataja!
Soovides toetada TV7 tööd,
võid helistada TV7 Eesti numbril 900 1777 (7 euri)
või teha ka pangaülekande, leides me andmed www.tv7.ee
On hea teada, et Jumal õnnistab neid, kes õnnistavad Iisraeli.
Aitäh toetuse eest!